Ratisbona
Ratisbona Res apud Vicidata repertae: Civitas: Germania Locus: 49°1′0″N 12°5′0″E Numerus incolarum: 157 443 Zona horaria: UTC+1, UTC+2 Situs interretialis Nomen officiale: Regensburg Gestio Praefectus: Gertrud Maltz-Schwarzfischer Procuratio superior: Palatinatus Superior Geographia Superficies: 80.85 chiliometrum quadratum Regiones urbanae: Stadtamhof, Steinweg-Pfaffenstein, Sallern-Gallingkofen, Konradsiedlung-Wutzlhofen, Brandlberg-Keilberg, Reinhausen, Q2554913, Schwabelweis, Ostenviertel, Kasernenviertel, Galgenberg, Kumpfmühl-Ziegetsdorf-Neuprüll, Großprüfening-Dechbetten-Königswiesen, Westenviertel, Ober-/Niederwinzer-Kager, Oberisling-Leoprechting-Graß, Burgweinting-Harting Territoria finitima: Regensburg, Q854173 Coniunctiones urbium Urbes gemellae: Aberdonia, Brixino, Augustonemetum, Pilsna, Odessa, Qingdao, Budapest District I, Tempe Tabula aut despectus Ratisbona seu Castra Regina sive Augusta Tiberii est urbs circulo carens in oriente Bavariae sita. Caput et sedes administrationis provinciae Palatinatus Superioris est. Hodie hic centum et quinquaginta milia incolarum habitant, et ita Ratisbona post Monachium, Nurembergiam, Augustam Vindelicorum in quarto loco inter magnas rei publicae liberae Bavariae urbes stat. Urbs est sedes episcopi et dioecesis Catholicae Ratisbonae et unum e viginti tribus centris superioribus (Theodisce "Oberzentren") rei publicae. Urbes maiores propinquae sunt Nurembergia, ad circa centum chiliometra in boreoccidente sita, et Monachium, circa 120 chiliometra in meridie situm. Numerus incolarum Castrorum Reginorum post secundum bellum mundanum super centena milia crevit. Qua re "urbs magna" appellari coepit. Castra Regina ad Danuvium sita sunt in finibus regionum trium, quae Silva Gabreta (in boreoriente), Iura (in occidente) et terra ante Alpes (in meridie et oriente) nominantur. Pars huius terrae in oriente adiacens Theodisce Gäuboden appellatur, et pars Bavariae Inferioris est. In finibus urbis flumen Reginus (Germanice "Regen") nominatum a sinistra in Danuvium influit. Iam antea in confinio occidentali urbis aliud flumen (Naba) pariter a sinistra se in Danuvium immergit.